Moord en Verkragting	(42)
Ditsem Nuus beskik oor 'n skrikwekkende lang lys van blankes wat net in Julie 2018 tot dusver in hul wonings blatant doodgemaak is, eintlik bloot tereggestel is, in die meeste gevalle waarvan slegs enkele los artikels geroof is ten einde die flou dekmantel van 'n rooftog te probeer skep. Dit word beplan om hierdie lys vroeg volgende week in DitsemBlits te publiseer.
Intussen is twee van die talle jongste teregstellings, dié van dr. Tom Gouws (56) in Pretoria, bekende skrywer en digter en Kelly Bain (26) in Port Elizabeth, ma van maandoue baba. Die grusame detail van die voorvalle is wyd op die media en op sosiale media bekend.
Jannie Lombaard (50), eienaar van die Shell-diensstasie in Leeudoringstad, is verlede Dinsdagaand in sy huis deur ses aanvallers doodgeskiet. Na berig word het die aanvallers Lombaard van die vulstasie af tot in sy huis gevolg, waar hulle hom na 'n worsteling doodgeskiet het.